naiz: cartas - Zeri dio beldurra zientzia ofizialak?\nZeri dio beldurra zientzia ofizialak?\nAspaldiko aldian terapia alternatiboen kontrako kanpaina dago instituzio politikoak, komunikabideak eta beste indar ekonomikoek bultzatuta. Hainbat terapia alternatiboen zerrenda egin dituzte, batez ere haien jarduera debekatzeko. Sorginen ehiza berria, Torquemada hemen dago berriro «Jainkoa hil da» esan zuen Nietzschek. Baina gizakia ezin da jainko barik bizi eta atoan beste jainko batzuk sortu ditu; dirua eta zientzia, besteak beste. Kontua da jainkoak oso zorrotzak direla haiei konpetentzia egiten dieten gizakiekin.\nKontua da jendeak eskatu, bilatu eta aurkitu egiten dituela terapia alternatibo hauek, besteak beste betiko medikuntzak ez diolako asetzen, pertsona baino gorputza besterik ez duelako ikusten. Ezinegon honek alternatiba bila jotzea bultzatzen du, pertsona bere osotasunean kontuan izango duen tratamenduaren bila.\nMomentu honetan Estatu espainolean kanpaina zorrotz bat dago terapia alternatiba guzti hauen kontra, akupultura, homeopatia eta reikia, besteak beste. Zerrendak egiten ari dira debekatzeko euren lana. Gizarte honetan zerbait onartua dagoen mugetatik kanpo badoa, proposamen horrek berehala estigmazioa eta jazarpena sufritzen du. Aitzina sorginek ere gizakia osatzeko erabiltzen zituzten tresnak botere ofizialetik kanpo zirela eta jazarpena jasan zuten. Egun terapia alternatibak dira botere ofizialaren helburu. Zeri dio beldurra zientziak? Dena kontrolpean ez izatea eta terapia hauek baliagarriak izatea gizakien osasunarentzat. Historian zehar aurkikuntza berriak lehendabizi burla jasotzen zuten, gero jazarpena eta, azkenean, onarpena. Hori izan daiteke terapia alternatiben bidea.


PTen jabeen ardurari erreparatu dio Tapiak | Ekonomia | Berria\nPTen jabeen ardurari erreparatu dio Tapiak\nEusko Jaurlaritzako Ekonomiaren Garapenerako sailburu Arantxa Tapiak azaldu du Jaurlaritzak «erabateko» konpromisoa duela Productos Tubulares enpresan inplikatzeko. Halere, adierazi du «erantzukizunik handiena» jabetzan eta kudeaketan dagoela. Langileak greba mugagabean daude, enpresak Trapagarango (Bizkaia) fabrika ixteko asmoa adierazi zuenetik.\nEnpresa batzordeak ziurgabetasun egoera salatu du; langileak Eusko Legebiltzarraren aurrean elkartu ziren atzo. Tapiak, ordea, adierazi du Jaurlaritzak ez dituela ezagutzen enpresak bere bideragarritasun planean txertatutako neurriak, Productos Tubularesen eta Tubos Reunidosen fabriken ingurukoak: «Guk ez dugu dokumentu hori, eta uste dut langileek ere ez dutela».\nEnpresak esan du ez dituela oraindik negoziazioak hasi, AEBetako presidente Donald Trumpek altzairuari jarri nahi dizkion muga zergen ondorioz. Tapiaren esanetan, ordea, AEBen neurriek «aurreko astean espero baino eragin txikiagoa» izango dute enpresan, Europako Batasuna neurrietatik kanpo gera daitekeelako. Beraz, azpimarratu du epe luzerako plan bat ezartzeko ordua dela.\nTubacexen hitzarmenik ez\nBestalde, Tubacexeko langileek atzera bota dute ELAk, CCOOk eta Independenteek sinatutako lan hitzarmena. Itunaren aurkako boza eskatu zuen LAB sindikatuak, «atzerakada berri bat zekarrelako», eta langileek bat egin dute iritzi horrekin. 392 beharginek egin dute lan hitzarmenaren aurka, eta 327k alde. Sindikatuak azaldu duenez, uste dutelako akordioa «guztiz eskasa» dela.\nLABek adierazi du sinatzaileek izaniko jarrerak langileen hitza hartzeko aukera mugatu duela, eta azaldu du akordioak ez zuela zuzendaritzak azken lau urteetan sortutako «prekaritatea» mugatzen.\nForu ogasunek urrian kalkulatu baino 537 milioi gehiago bildu dituzte\nFinantzen Euskal Kontseiluan %13,3ko eroriko bat kalkulatu zuten, eta %9,8koa izan da. BEZa eta sozietate zerga amildu diren arren, errenta kanpaina onak aurreikuspena hobetzen lagundu du


Parlamentuak baietz dio kamioi seguruagoak eta eraginkorragoak lortzeko - EU Reporter\nEuropako Parlamentuak atzo (martxoak 10) bozkatu zuen adreiluzko itxurako kamioiekin amaitzeko, eta horrela, gidariek, txirrindulariek eta oinezkoek erregaiaren eraginkortasunean eta segurtasunean aurrera egiteko bidea eman zuten. Lege berriak aukera ematen die etxegileei diseinu berriak ekoizteko, baina industria lobbyistek debekua lortu zuten 2022ra arte, nahiz eta diseinu berriak borondatezkoak izan, ez derrigorrezkoak. Batzordeak kamioientzako segurtasun baldintza berriak proposatuko ditu 2016rako ibilgailuen segurtasun araudia aldatuz.\nGarraio eta Ingurumeneko (T&E) William Todts-ek honakoa esan zuen: "Gaurko bozketarekin bide bat segurtasunari eta kamioien erregaiaren eraginkortasunari buruzko informazioa ematen dugu, 2022ra arte gure errepideetan ondorioak ikusiko ez diren arren. Zoragarria da gobernuek kamioigileei eman izana. 'baldintza berrikuntza ahalik eta gehien debekatzeko. Lehia handiagoa behar duen industrian, batez ere erregaiaren eraginkortasunean, Europak orain AEBetako adibidea jarraitu beharko luke eta erregaien eraginkortasun handiko estandarrak ezarri kamioientzat ".\nEuropako Batzordeak jatorriz proposatu zuen lorrymakers-ek aske izango zirela 2017rako diseinu berriak aurkezteko. Parlamentari europarrek jarrera hori onartu zuten baina EBko gobernuek konbentzituta zeuden 2025. urtera arte debekua bultzatuko zutela haien arteko "lehia orekaren" etenaldia atzeratzeko irrikitan zeuden fabrikatzaileek. Trilogoaren negoziazioetan, Parlamentuak atzerapena 2022ra murriztea lortu zuen, nahiz eta momentu zehatzak zalantzak izaten jarraitzen duen eta segurtasun arau berriak noiz adostuko diren.\nDiseinu aldaketek Europako kamioiek egungo kutxa formakoek baino kabina zertxobait luzeagoak eta aerodinamiko gehiago edukitzea ahalbidetuko dute, 2.35 metroko luzera dutenak. Diseinu berriek oinezkoentzako eta txirrindularientzako babesa hobetuko dute, baita istripuen errendimendua eta gidariaren ikusmen eremua ere,% 50 handitu daitezkeenak. Diseinu berriak kalera iritsi aurretik, Batzordeak segurtasun arau zehatzak garatu behar ditu lehenik. Horretarako proposamen bat iragarri dute 2016rako.\nWilliam Todts-ek gaineratu du: "Baina zenbat kamioiak seguruagoak izango diren eta noiz onartuko duten guztia idazteko fasean dagoen lege berri baten araberakoa da. Batzordeak aurrera egin beharko luke eta kamioien segurtasun arau handinahiak aurkeztu beharko ditu 2016rako. Azken belaunaldiko aukera da, benetan ezin dugula utzi pasatzen utzi ".\nEuropako Garraioen Segurtasunerako Europako Kontseiluak jakinarazi duenez, urtero Europan izan ziren talka guztien% 15ek - 4,200 hildako inguru - kamioiek eragiten dute. Horrek kamioiak autoak baino bi aldiz gehiago hil ditzake. Europako Batzordearen ikerketa berri baten arabera, kamioien kabinetan bizitza salbatzeko diseinu aldaketek urtero 900 bizitza salba ditzakete. Bereizitako adierazpen batean, Batzordeak esan du 2016an ibilgailuen segurtasunari buruzko arauak aldatzea proposatuko duela kamioientzako segurtasun baldintza berriak garatzeko.\nKamioiek ibilgailuen% 3 bakarrik osatzen duten bitartean, Europan errepideko garraioaren CO25 isurien% 2 dira. Haien erregaiaren eraginkortasuna azken 20 urteetan gelditu egin da eta, autoen edo furgoneten aurka, EBk ez ditu kamioientzako erregai ekonomiaren estandarrak ezarri. T&E-k kalkuluen arabera, atzeko estalkiekin batera kabina arinagoa izateak erregaiaren eraginkortasuna% 7-10 arte hobetu dezake, garraiolariek 3,000 euro inguru aurreztuz urtean ibilgailu bakoitzeko.\nGai erlazionatuak:istripuakEuropako parlamentuakEuropar Batasunaezaugarrierregai eraginkortasunafull-imagekamioikmotor istripuak


HBSP-21: 6. Jarduera: Ebaluazio irizpide eta lorpen adierazleak irakurri\nAniztasunaren trataera DBHn: HBSP eta hezkuntza-indartze neurriak 20-21\n2. SAIOA (martxoak 18): Konpetentzietan oinarritutako ebaluazioa eta Banakako Lan Planak\n6. Jarduera: Ebaluazio irizpide eta lorpen adierazleak irakurri\nMartxoaren 18ko saioan hezkuntza indartze neurrien EBALUAZIOAZ jardungo dugu. Jakina den bezala, konpetentzietan oinarritutako ebaluazioan, lorpen adierazleak dira gaitasunak zenbateraino eskuratu diren neurtzeko baliagarri zaizkigun tresnak (ebaluazio irizpideak neurgarri egiten dituzten adierazleak alegia).\nGomendagarria litzateke hurrengo saioa baino lehen matematika konpetentziari eta hizkuntza eta komunikazio konpetentziari dagozkion ebaluazio irizpide eta lorpen adierazleak presente izatea. Horretarako ISEI-IVEI Erakundeak sortutako Marko Teoriko izeneko dokumentuetan jasota agertzen diren konpetetzien dimentsioak zein ebaluazio irizpideak aztertuko ditugu.\nZEREGINA: Martxoaren 18a baino lehen ondorengo bi dokumentuak gainbegiratu itzazu (Matematikarako konpetentziaren adierazleak eta Hizkuntz eta komunikazio konpetentziaren adierazleak).\n2021(e)ko otsailaren 1(e)n, 17:31(e)tan\n◄ Ebaluazio-errubrikak egiteko orientabideak\nJoan hona... Joan hona... Ikastaroaren gida laburra 1. Saioko AURKEZPENA Ikasteko zailtasunak DBHn (Teoria) Ikasgelaren kudeaketa hobetzeko estrategiak (Teoria) Elkarrizketa: Joan Vaello 1. Jarduera: Ikasgela kudeatzeko estrategiak 2. Jarduera: Ikaskuntza estiloen identifikazioa 3. Jarduera: Ikasteko zailtasunak identifikatzen 4. Jarduera: Familiekin lanean 5. Jarduera: Hezkuntza proiektua 2. Saioko AURKEZPENA Ebaluazioaz gogoetatzen (Teoria) Heziberri 2020: Hezkuntza eredu pedagogikoaren markoa Konpetentzien ebaluaziorako baliabideak Banakako Lan Plana egiteko txantiloia Curriculumeko funtsezko alderdiak DBHn (gutxienekoak) Ebaluazio-errubrikak egiteko orientabideak 7. Jarduera: Banakako Lan Plana 8. Jarduera: Nola hobetu irakasleen arteko koordinazioa? 3. saioko AURKEZPENA Ingurune birtualean ikas-irakaskuntza garatzeko orientabideak (gako metodologikoak) Gizarte desabantaila duten ikasleak ingurune birtualean (orientabideak) Zehar konpetentziak berariaz ebaluatzeko IKT tresnak Ikastaroaren ebaluazioa HBSP 2021-2022 Deialdiko Dokumentazioa Hizkuntza zailtasunak lantzeko baliabideak Matematika eta kalkulu zailtasunak lantzeko baliabideak Aniztasuna. Eskola inklusiborako estrategiak Berritzeguneko "Ebaluazio hezigarria" ikastaroko baliabideak La personalización del aprendizaje: principios, estrategias y experiencias Como dar clase a los que no quieren. Juan Vaello\n7. Jarduera: Banakako Lan Plana ►


Ez da huskeria, urrea baizik | Jazzaldia\nBy jazzaldia 28/07/2019 Berriak\nJohn Zornek ukitzen duena urre bihurtzen du. Jazz garaikideko musikagile nekaezina da, musikariak hautatzen oso trebea eta banda zuzendari zorrotza. The Bagatelles, bere azken konposizio liburua Bagatelles Marathon izeneko kontzertu bilakatu du. Zazpi talde desberdin, hemeretzi musikari eta bi ordu eta erdiko etengabeko musika zaparrada. Denak du bere lekua John Zorn-en eta bere musikarien unibertsoan; kalitate apartekoa bada soilik, jakina.\nDiana Krall izan zen gaueko beste protagonista. Krall beti da protagonista, edonora doala. Luxua da bera Donostian izatea. Sarrerak agortu zituen, eta entzuleen eta kritikaren harrera ikusita, hala egingo du etortzen den aldiro.\nAi Kuwabara piano-jotzaile japoniarra harribitxia da. Publikoa esne mamitan zegoen Victoria Eugenia Antzokian, ezin sinetsirik. Teknika bikaina eta birtuosismo erabatekoa du, bietarik du Kuwabarak. Eta gainera, jazzeko abesti klasikoak modu magikoan interpretatu zituen, akademizismotik aldenduz.\nTrinitate Plazan, entzuleek ez dute Diana Krallekin bakarrik gozatu: Houston Person saxofoi-jotzaile handiak kontzertu gogoangarria eman zuen, baladak beteranoek bakarrik dakiten moduan interpretatuz. Saxofoi-jotzaileen eguna izan zen atzokoa, eta ez nolanahikoak gainera. Charles McPherson beteranoak kontzertutzarra eskaini zuen Victoria Eugenia Antzokian.\nSan Telmo Museoko formatu txikiko kontzertuek harrera oso ona izan dute. Atzokoan Baldo Martínezen eta bere taldearen txanda izan zen eta argi utzi zuen kontrabaxu-jotzaile galiziarrak Espainiako jazz garaikideko musikari gailenetakoa dela.\nShare the post "Ez da huskeria, urrea baizik"


hasiera > barriak > euskerea berbagai > Gidatzeko azterketa praktikoa euskeraz egiteko bidea zabaldu dabe Bizkaian\tEuskerea berbagai\tGidatzeko azterketa praktikoa euskeraz egiteko bidea zabaldu dabe Bizkaian\nEzkerretik eskumara: Koldo Iturbe (Eudel), I�igo Montenegro (Bizkaiko Autoeskolen Alkartea) eta Josune Ariztondo dagoz.\nForu Aldundiak, Bizkaiko autoeskolen alkarteak eta Eudelek hitzarmena sinatu dabe, Gidabaimena Euskaraz ekimena luzatzeko. Aurtengo kanpainan, azterketa praktikoari begiratu deutsie eta ez teorikoari bakarrik. Holan, irakasleak trebatuko ditue, eskola praktikoak be euskeraz eskaini ahal izan daiezan. Euskerearen normalizazinoan, esparruak irabazten jarraitu behar dogu, adierazo dau Josune Ariztondo Bizkaiko kultura diputaduak, Bilbon egindako aurkezpenean. Gidabaimena Euskaraz kanpainea 2010ean ipini zan martxan, ordura arte erdera hutsezkoa izandako alorrean euskerea apurka sartzeko asmoz. Lehenengo urte haretan, batik bat, azterketa teorikoa preparetako materiala euskeratzen eta sentsibilizazinoa zabaltzen ahalegindu ziran. 2011n, azterketa teorikoa bera euskeraz egiteko atea zabaldu zan eta orain, 2012an, beste pausu bat gehiago egin nahi izan dabe, hau da, arlo praktikora be heldu. Autoeskolen alkarteko, Eudeleko eta Bizkaiko Foru Aldundiko ordezkariek, zereginak banatu ditue hitzarmen barriagaz, sinplea emoten dau, baina holako esparru baten euskerea sartzea ez da erraza, azaldu dau Josune Ariztondok. Euskerea sartzeak arazo bat dakar, terminoak itzultzearena, eta sarri ez da erraza, gaztelaniazko terminologia zaharra eta konplexua dalako, beraz danon artean egin beharreko lana da, ganeratu dau Iñigo Montenegro autoeskolen alkarteko presidenteak. Holan, Bizkaiko Foru Aldundia arduratuko da irakasleak prepareteaz eta hizkuntza aholkularitzaz. Autoeskolek erraztasunak emongo ditue eta euskerearen aldeko jarrerea bultzatuko dabe, hitzarmenaren arabera. Kanpainea hasi barik, 30 autoeskolak emon dabe izena Gidabaimena Euskaraz ekimenean laguntzeko, ehun auto inguru. 32 irakasle prest dagoz klase praktikoak euskeraz emoteko. Orain, horreek 32ak trebatzea da erronkea, erderaz egiten dabena euskeraz be egiten jakin daien dino Ariztondok, gure lana biribilduko dogu irakasle eta aztertzaileak ondo preparauta dagozanean euskeraz jarduteko' Iñigo Montenegrok adierazo dauanez, poztekoa da kanpainea hasi barik 30 autoeskola batzea, lanean hasten garenean gehiago izatea itxaroten dogu. Bizkaiko gazte gehienak, gaur egun, euskaldunak dira eta, horregaitik, gazteakan jarriko dabe arreta handiena kanpaina honetan. Ganera, autoeskoletako ikasle gehienak gazteak izaten dira, eurak dagozan edo batzen diran lekuetara joko dogu, institutu, gaztegune eta holakoetara, ziurtau dau Ariztondok. Gidabaimena Euskaraz kanpainea ikusgarriagoa izan daiten, eranskailu edo pegatinak be atara ditue. Autoeskoletako bezero kopurua behera doala ikusita, Iñigo Montenegro pozarren dago kanpaineagaz, krisiagaitik eta jaiotza tasea bajatu dalako, gero eta ikasle gitxiago jatorkuz eta uste dot, kanpaina honegaz, jentea erakarriko dogula. Orain arte Gidabaimena Euskaraz kanpaineak Bizkaian emondako datu batzuk be azaldu ditue gaurko aurkezpenean. Esate baterako, igaz ipini eben martxan azterketa teorikoa euskeraz egiteko aukerea eta 48 ikaslek gainditu eben. Erandion, Getxon, Igorren eta Uribe Kostan egon zan horretarako aukerea. Alkarbide erakundeak sustatu eta bideratu dau kanpainea.\tDabi Piedra Robledo\nMusikea - 2013-05-24 20:00retan\tEleizetan 2013. Bereterretchen oinatzak. KHANTORIA\nMusikea - 2013-05-24 22:30ean\tGabriel Aresti Bizsitan. OSKORRI\nBertsolaritzea - 2013-05-24 22:30ean\tPlazatik gaztetxera: 2. faseko kanporaketea. Imanol Uria, Inazio Vidal,... irakurriena


Juan Pizarro - Wikipedia, entziklopedia askea.\nCusco, 1536 (egutegi gregorianoa) (24/25 urte)\nJuan Pizarro Alonso (Trujillo, c. 1510 - Cusco, 1536) espainiar konkistatzailea izan zen. Francisco Pizarrok Perura eraman zuen. Almagrorekin eta Belalcázarrekin batera Peruko hainbat lurralde konkistatu zituen. 1535ean Cuscoko gobernari izan zen. Bera indiar matxinada bat zapaltzera joan zen bitartean, Manko Kapak Cuscoz jabetu zen; hiria berriro eskuratu nahian borrokan ari zela hil zen.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nOrriaren azken aldaketa: 24 otsaila 2019, 16:00.


Korrika Goierrin sartu da - Goierriko Hitza : Goierriko Hitza\nLegorretatik barrena sartu da 21. Korrika Goierrin eta Legorretatik Itsasondora bidean da. Eskualde osoa zeharkatuta, Udanatik aterako da 11:29an.\nKlika, Klika, Klika! Korrika iritsi da Goierrira. Legorretan jaso dute lekukoa eta Itsasondora iristekoak dira orain (6:16). Presta daitezela ordiziarrak harako bidean baita 21. Korrikaren lekukoa (06:29). Ordiziatik Beasainera egingo du euskararen aldeko lasterketak (06:42) eta hona jarraian Goierriko beste herriguneetara Korrika iritsiko den ordutegia, Klika!:\nErlazionatutako edukiaKorrika txikiak, gero eta handiagoKorrikaren ibilbidea GoierrinEuskarari klika egiteko deia


EBko sei estatu prest agertu dira 'Open Arms' ontziko migratzaileak hartzeko | Mundua | Berria\nEBko sei estatu prest agertu dira 'Open Arms' ontziko migratzaileak hartzeko\nGiuseppe Conte Italiako lehen ministroak adierazi du Frantziak, Alemaniak, Errumaniak, Portugalek, Espainiak eta Luxenburgok beren burua eskaini dutela migratzaileak hartzeko. Open Arms ontzia Italiako uretan dago, Lampedusa uhartetik gertu, baina ez du porturatzeko baimenik.\n'Open Arms' ontzia, atzo, Lampedusa uhartearen hurbileko uretan. ELIO DESIDERIO/EFE\nEB Europako Batasuneko sei estatu kide gertu daude Open Arms ontziak barruan dituen 147 migratzaileak hartzeko. Giuseppe Conte Italiako lehen ministroak eman du berria, sare sozialen bidez. Contek azaldu du lanean ari dela estatu europarrek sistema iraunkor bat adostu dezaten, migratzaileak batasuneko estatuen artean banatzeko. Open Arms ontzia Lampedusa uhartearen (Italia) parean da atzoz geroztik, Italiako auzitegi batek herrialdeko uretan sartzeko debekua bertan behera utzi ostean. Migratzaileak lehorreratu ahal izateko baimenaren zain dago oraindik ere. Matteo Salvini Italiako Barne ministroak ezarri zion Italiako uretan sartzeko debekua Proactiva Open Arms GKEko ontziari. Aferak zatiketa areagotu du Italiako Gobernuan koalizioa osatzen duten Lega Nord alderdiaren eta M5S 5 Izarren Mugimenduaren artean.\nEuropako Batzordeak adierazi du oraindik ere harremanak lantzen dabilela EBko hainbat estaturekin, Open Armsek erreskatatu dituen migratzaileen lehorreratzea eta harrera bideratzeko. Oraingoz, Frantziak eta Espainiak baieztatu dute soilik elkarrizketa horietan ari direla parte hartzen. Batzordeak adierazi du estatuak era "aktiboan" ari direla negoziazio horietan eta, beraz, ez dutela xehetasunik emango. Asteartean ohartarazi zuen irtenbidea "estatuen esku" dagoela, eta batzordeak ez duela eskumenik migratzaileen lehorreratzeari buruz edo horien harrerari buruz erabakitzeko.\nConteren esanetan, Ursula von der Leyen Europako Batzordeko presidentea bat dator Italiaren eskariarekin, eta haren iritziz ere beharrezkoa da migratzaileak batasuneko estatuen artean banatuko dituen sistema iraunkor bat sortzea.\nOpen Arms ontzia 147 migratzaile erreskatatuak portu seguru batera eramateko baimenaren zain dago, abuztuaren 1etik. Nazioarteko uretan egon da atzo arte, Italiak bere uretan sartzeko debekua ezarria baitzion. Italiako auzitegi batek debeku hori indargabetu du, ordea, "salbuespenezko larrialdi egoera" argudiatuta. Hala, Lampedusako kostaren parera egin du ontziak, porturatzeko baimen baten zain. Open Armsek bezala, 356 migratzaile erreskatatu portu seguru batera eramateko baimenaren zain dago Ocean Viking ontzia ere. SOS Mediterranee eta Mugarik Gabeko Medikuak GKEen ontzia nazioarteko uretan dago zain.\nAuzitegiarekin erabakiaren kontra agertu zen atzo Salvini Barne ministroa, eta debeku agindu berri bat sinatuko zuela iragarri zuen. Bart sinatu du. Aldiz, ez du lortu agindu hori indarrean jartzea, horretarako Garraio eta Defentsa ministroen oniritzia behar zuelako, eta bi ministro horiek ez dutelako neurria babestu. Biak M5Sko kideak dira, Salviniren Lega Nord alderdiaren koaliziokideak Italiako gobernuan.\n"Ezin dugu ahaztu edozein eratako indarkeria eta abusuak jasan dituzten haur eta gazteak daudela [Open Arms ontziaren barruan]. Politikak ezin du inoiz gizatasuna galdu. Horregatik ez dut sinatu", adierazi du Elisabetta Trenta Defentsa ministroak. Danilo Toninelli Garraio ministroak ohartarazi du beste debeku bat sinatu izanak "zailtasunetan" jarriko zuela gobernua. "Salvinik akordio erraza lortu nahi duela du soilik". Salvinik erantzun die "trafikatzaileei eta GKEei laguntzea" ez dela gizatasunez jokatzea. Horretarako, "Afrikan serioski inbertitu" beharra dago, haren esanetan, "eta ez Italiako portuak ireki".\nContek Salviniri leporatu dio migrazioaren kontrako diskurtsoa erabiltzea hauteskundeetan babes handiagoa lortzeko. Barne ministroari eskatu dio Italiako Gobernuarekin leial jokatzeko.\nSalvinik hautsitzat jo zuen Italiako gobernu koalizioa, joan den astean. Hauteskundeak behartu nahian, zentsura mozioa aurkeztu zuen Lega Nordek Giuseppe Conte lehen ministroaren kontra. Conte Senatura deitu dute datorren astearterako, zentsura mozioa eztabaidatzeko. Salvinik alde ditu inkestak, eta hauteskundeak aurreratu nahi ditu hori aprobetxatzeko. Halere, baliteke M5S Bost Izar Mugimenduak eta PD Alderdi Demokratak bat egitea haren igoera gelditzeko.


Zientzialarien harrokeriak? - ZientziaEus\n2019/10/18 Galarraga Aiestaran, Ana - Elhuyar Zientzia\nOro ez da urre. Zenbaiten esanetan, fisikariak dira zientzialaririk harroenak: mespretxuz hartzen omen dituzte beste jakintza-alorrak. Esate baterako, Wolfgang Paul fisikari ospetsuari emazteak utzi egingo zuela azaldu zionean, norengatik, eta kimikari batengatik, zientzialariak ezin omen zuen sinetsi: «torero bat aukeratu balu, ulertuko nuen, baina kimikari bat…?», esan omen zion, harri eta zur, lagun bati.\nErnest Rutherford fisikariak ere ez zuen zalantza-izpirik: «zientzia guztia fisika edo filatelia da». Rutherfordek ez zituen batere begiko fisika ez ziren zientziak. Nolabait esateko, fisika zen zientziarik zientziena. Guztietatik ederrena. Benetakoena. Eta patuak mendeku ironikoa prestatu zion.\nRutherford altua eta mardula zen, eta errugbi-jokalari fina, itxura trakets samarra izan arren. Haren ahotsak, berriz, trumoia zirudien, eta begirada ezin zorrotzagoa zeukan. Ez zen samurra izango hari kontra egitea…\nLan bikain ugari egin zituen fisikan, eta behin baino gehiagotan esan izan da fisika nuklearraren aita zela. Ez zen harritzekoa, beraz, 1908an Nobel Saria jasotzea… Kimikakoa eman zioten, ordea! Eta Rutherfordi gustatu ez. Lehena izan zen elementu bat beste bat artifizialki bihurtzen, baina zientzialariak berak haserre puntu batez adierazi zuen moduan : «askotan aldatu naiz nire bizitzan; hala ere, inoiz ez oraingoan bezala, bat-batean fisikari izatetik kimikari izateraino metamorfoseatuta!».\nZiur Nobel sarietako epaimahaikide bat baino gehiago beldurtu zuela Rutherforden ahots sakonak eta begirada zorrotzak. Kimikaria zela entzun behar… Sekula halakorik!


Ponentziak eta bideoak Udaltopeko web gunean • ZUZEU\nKirola D ereduan noizko? Nork eta zer egin genezake gazteen euskarazko kirol jarduna ziurtatzeko? izenburupean egin ziren aurtengo Udaltop jardunaldiak, Udaletako euskara zerbitzuen topaketak, Lasarteko Manuel Lekuona Kultur Etxean apirilaren 21ean eta 22an.\nBi egunez 8-16 urte artekoen kirola izan zen hizpide, gazteen kirolean euskarak duen egoera aztertuz: antolamendua, araubidea, eskola kirola, kirol eskolak, praktika onak edota etorkizunerako erronkak. Oinarri teoriko eta Euskal Herriko lurralde ezberdinetako errealitateak ezagutzeko parada izan zen.\nJardunaldietara bertaratzeko aukera izan zenutenok, bi egun horietan entzundakoa paperean eta bideo formatuan jasotzeko aukera duzue Udaltopeko web gunean. Bertan, ponentziak, bideoak eta argazkiak eskuratu eta ikus ditzakezue.\nHemen behean Pello Jauregik, EHUko Hezkuntza Zientzian Doktorea den irakasleak, egin zuen bideoa aurki dezakezue. Ikus-entzunezkoa Jarreratik jokaerara edo jokaeratik jarrera? izenburupean proiektatu zen.\nKirola D ereduan, Udaltop


Posted on mayo 21, 2022 por Oier Gorosabel Larrañaga en beste terapiak, psikiatria, psikologia, traumatologia // 1 Comentario\nIrudixa: Madariaga artxibua.\nKrisis egoeretan ezagutzen da pertsonak benetan zelakuak dirazen. Gauzak ondo doiazenian, irribarria eta adiskidetasuna izaten da nagusi, baiña gauzak okertzia baiño ez dago, zeiñekin benetan kontau zeinkian argitzeko. Bardin da hau noiz irakortzen dozun, eta bizitzako ze esparrutan.\n1936ko estatu kolpiak purrut egin ostian, gerra zibilla ixotu zan, 3 urtez luzatu zana harik eta matxinatuak Espainia osuaz jabetzia lortu zeben arte. Euskal Herriko hegoaldian ondorixo larrixak izan zittuan honek, bestiak beste 1936tik 1937ra EAEn izandako burruka latzak. Munduko leku askotan ointxe momentuan gertatzen diharduan moduan, hamengo 16 urtetik gorako gazte askori be fusil bana emon jaken, eta mendira jo zeben alkar hiltzeko.\nAsko bertan geldittu ziran, zulo baten modu txarrian sartuta, ondiokan plazan pipak jaten egoteko edadia zekela. Beste batzuk, ostera, bizirik gelditzeko suertia izan zeben; hónetatik asko, baiña, bizitza osorako mankauta. Gaur egunian, barriro esango dot, herrialde askotan gertatzen diharduan modura, gerriak atzetik beti elbarri saldo haundixa lagatzen dau; horren paradigmia izan leike Solferinoko burrukian ostekua, euskal kantugintzan be aztarnia lagatakua.\nHalako egoerei aurre egin bihar izaten danian, bistan da, gehixenetan ez da ezertarako umorerik gelditzen. Batzuetan, ostera, egoerarik baltzenian be animua galtzen ez daben elementuak agertzen dira. Bestiendako argixa eta adoria izaten dakixelako, osasunari buruzko blog honetara ekartzeko morokua, erregular!\nEsan biharra dago, hasteko, 1936ko gerra ostian, elbarri klase bi geratu zirala: irabazlien aldekuak dominak eta pentsiñua eskuratzen zittuezen; galtzaillien aldekuak, jakiña, ez zeben kontsideraziño bera izaten. Umore baltz honen erakustaldi garratza egiñez, errepublikako elbarrixen euren arteko broma korrientia zan esatia irabazliak «Caballeros Mutilados» ziran bittartian, eurak «jodidos cojos» baiño ez zirala. Askotan, bizirauteko estuasun larrixak izaten zittuezenak.\nMarkina-Xemeingo «Ahaztuen Oroimena 1936» taldekuak bihar haundixa egitten dihardue gerra zibillan memoria historikua berreskuratzen. Oin dala gitxi jakin dot gure eskualdeko mutilauen barri be jasotzen hasitta dagozela; euren estigmatizaziñua eta prekariedadia ezagutzeko, aitortzeko eta ahal dan neurrixan erreparatzeko. Bihar horretan jakin zeben, Lekeittion bazeguala eskua galdutako gizon bat, «Frantziako ospittale baten» egon zana. Pistia ospittale honetan egondako beste gudari baten senidiak emon zeben: euren aitta, Txomin Miner izenekua, Astigarragakua, Lekeittiora etortzen zala laguna bisittatzera; eta zine baten akomodadore biharra egitten ei zebana. Senidiak, baiña, ez zekixen haren izenik edo beste daturik; eta nere emaztiak Ikusgarri zinian biharra egitten dabenez, laguntzia eskatu zeskuen.\nBati galdetu, bestiari galdetu… zinemazalez betetako herri honetan ez da gatxa izan harixak lotzia. Bost pertsonaren berba-katia nahikua izan da gure gizona topatzeko: Alberto Madariaga Zarandona. Bere seme Iñaki Madariaga Valle-ren bidez jakin dogu Sollubeko burruketan galdu zebala besua, eta «Frantziako ospittale» hori La Roseraie hotela izan zala, Bidarten (Lapurdi) Euzko Jaurlaritzak alokatutakua, Ilbarritzeko gazteluakin batera, Hegoaldeko frentietan zaurittutako gudarixak artatzeko.\nHorrekin batera bialdu zeskuan argazki zoragarri hau. Zoragarrixa motibo askorengaittik. Argazkixan, mutilauak ikusi geinkez (begiratu ondo: bati besua falta jako, bestiari hankia…) harritzeko moduko pose umoretsua hartuta. Batzuk mozorrotuta dagoz. Gaiñera, bertan zein topatuko eta… Iñaxio Iraolagoitia eibartarra, aurretik iñoiz aittatu dotena: etzinda dagona, ebagittako hankiakin eta sierriakin txantxetan. Ondo gogoratzen dot muñoi hori, hondarrian ikusten netsan bera da eta…. Goixan markatutakua da Madariaga, eta haren onduan zerria dakana, Miner.\nArgazkikuen umore baltza ikusitta «Gerrako gure ibillerak», Pepe Bolunburu eibartarran bertsuekin gogoratu naiz. Kantu oso berezixa hau be: protagonistiak gauza oso gogorrak kontatu arren, bertsuak barre eragitten dabelako. Letria hobeto ulertzeko oharra 1: gosian eragiñez, pertsoniari gorputza asko argaltzen jako, baiña burua ez; horregaittik emoten dau burua («kalabazia») haunditzen jakola. Oharra 2: Kiputxaneko Periko kojua zan, poliki-poliki ibiltzen zana.\nUmoria, batzuetan, bizirauteko geratzen jakun flotagaillu bakarra izan leike eta.


Piarres Larzabal Kolegioa - Emanik elkartearen Peruko programa aipagai...\nEmanik elkartearen Peruko programa aipagai...\nAbenduaren 2an, astelehenez, beti elkartasun proiektua kari, Emanik elkartearen bi kide komitatu ditugu kolegiora : Nikolas Regerat suhiltzailea eta erretretaduna den Michel Sarratia jaunak. Elkarte hori berria da, nazioarteko erakunde humanitarioa da.\nJoan den astean aipatzen bagenuen etorkinek ihes egiten dutela haien herriatik baldintza txarretan baitira... 30 kidez osatutako elkarte hori entsaiatzen da bertan dituzten beharrei erantzutea, nahiz eta beste urteetan gehiago naturalezko kastastrofeen ondorioei entsaiatzen ziren laguntza ematen (tzunamia, tifoia, lurrikara...) bai Indonesian, Nepalen edo Haitin. 2003tik landa, duela 16 urte beraz, Perura joaten dira laguntza ematera. Hiru erakundeen artean ari dira : Estatuak (irakasleendako), Comedor popular deitutako gunea eta Emanik elkartea.\nLiman aritzen dira ; Amazonia eta mendietan jende arras gutti dabil, jendea kostaldean kokatua da eta erdia baino gehiago pobrea da. Herriaren beharren arabera populazioa laguntzeko elkartea deitua da ; aldi honetan gazte elbarrituak eta haien ama laguntzeko, gehienetan aitak ihes egin baitu eta elbarritasunarengatik ez baitira etxetik ateratzen.\nElkartearen helburu nagusia da : elbarritua pertsona arrunta bezala konsideratua izatea eta formatzea egun batez okina, ile apaintzailea edo azazkal apaintzailea bilakatzeko. Elbarritasun mota ezberdinekin lan egiten dute : trisomikoak, autistak eta beste.\nIrudien bitartez, nolako tailerrak bultzatzen dituzten ikus dute ikasleek : eskuak garbitzen ikasten dute, sukaldatzeko txanoa edo jantzi berezia ezartzen, osagaien zerrenda osatzeko dendara joan eta erosi, ongi ahozkatuz eta eskatuz, marraztea ikasten dute ere.... emeki dena hastapenetik ikasi behar dute !\n"Comedor popular" deitutako gunean dituzte horrelako programak bultzatzen ; bertan janaria 2000 pertsonentzat egiten da haien etxeetara eramateko.... Biltzen den diruarekin, labeak eta tresna bereziak erosten dituzte bertan formakuntza bultzatzeko adibidez. Gunean 5 profesionalak ari dira ere bai : pzikologa, medikua, kinesiterapeuta, irakasle aditua eta koordinatzaile bat.\nIkasleak interesatu dira biziki eta baikorki parte hartu dute. Orain, elkartea laguntzeko diru bilketa bat egingo dute, abenduaren 9tik 13ra kudeatuko duten gosari salmenta baten bitartez.\nMilesker ainitz Nikolas eta Michel zuen azalpen zehatz guzti horiendako eta segi elkartasunez !


Etxebizitza bat alokatzen dutenei zerga-laguntzak ematea aztertzen ari da Ekonomia | Consumer\nEtxebizitza bat alokatzen dutenei zerga-laguntzak ematea aztertzen ari da Ekonomia\nHorrek higiezinen jabeek orain jasotzen dituzten laguntzak desagertzea ekar lezake.\nEkonomia eta Ogasun Ministerioa etxebizitza bat alokatzen duten jabeek jasotzen duten laguntza fiskala maizterrei helaraztea aztertzen ari da. Miguel Ángel Fernández Ordóñez Ogasuneko Estatuko idazkariak atzo esan zuenez, “Etxebizitzak alokairuan jartzeagatik jabeek une honetan jasotzen dituzten laguntza fiskalak kentzea edo zatitzea aztertzen ari gara”.\nErrentariarentzako zuzeneko laguntzak “abantaila gehiago ditu”, izan ere, errentariak “alokairuan bizi dela aitortu nahi du, desgrabazioaren onura lortzeko, eta, horri esker, jabetza aitortu ez duten jabe asko agertuko dira”, azaldu zuen Fernández Ordóñezek.\nEstatuko idazkariak neurri horren zuzentasuna nabarmendu zuen, hipotekatutako jabeek laguntza fiskal garrantzitsuak jasotzen baitituzte orain, eta alokairuan bizi direnek ez dute pizgarririk. Hala ere, ez zuen argitu jabeek beren laguntza guztiak galduko zituzten edo haien zatiren bat galduko zuten.\nmaizterrei emango litzaieke.\nHaren iritziz, “errentariari laguntza ematea onura fiskala izango da beretzat ez ezik, merkatu horretan diru beltzeko poltsak azaleratzen lagunduko digu”, eta gaineratu zuen horregatik eskatu dela aurten errenta aitorpenean aitortzaileen etxebizitza eta ondasun higiezinen katastroko informazioa.\nalokairu etxebizitzak laguntzak


Itzuli dira - Real Sociedad de Futbol, SAD\nEka. 14 | 22:00\nCD TACON - REAL SOCIEDAD (LARUNBATA, 13:00)\nEmakumezkoen taldeak lehiaketara bueltatzen dira asteburu honetan, oraingoan etxetik kanpo. Bihar Madrilera bidaiatzen dute CD Taconen kontra larunbatean 13:00etan Real Madriden Instalakuntzetan jokatzeko.\nSevillan garaipena lortu ondoren, Gonzalo Arconadaren taldeak bi aste hauetan intentsitate handiz entrenatu dute partida indarrarekin aurre hartzeko. Jaurdunaldi honetan, norgehiagoka aurreko denboraldian igoera lortu zuen taldearekin dute.\nCD Taconek ez du hasiera ona izan, garaipen bakar batekin sailkapeneko azken-aurreko postuan kokatuta aurkitzen dira. Hala ere, madrildarrak etxean jokatzen dute eta bolada txar honetatik ateratzen saituko dira %100ean leihatuz.\nRealak garaipenarekin itzultzea espero du, puntuak gehitzen jarraitzeko eta sailkapenean gora egiteko helburuarekin.\n"Erabaki dena bete behar dugu"\n"Izugarria izan zen"\nFinal osoaz gozatu\nHorrela landu zen garaipena\nZer abestia da hau?\nZein paradisura joan zen Marta oporretan?\nEdurne Pasabanek igo zuen lehen zortzimilakoa?


Ahal Dugu-ko militantziak baiezkoa eman dio gobernu akordioari | Politika | Berria\nAhal Dugu-ko militantziak baiezkoa eman dio gobernu akordioari\nAlderdiaren militanteen %79k babestu dute akordioa eta gobernuan sartzea. EH Bilduko militanteek galdeketa egin dute, eta gaur goizean emango du emaitzaren berri\nUnai Uhalde Nafarroako Parlamentuko presidentea Ahal Dugu-ko Mikel Buil eta Ainhoa Aznarezekin. VILLAR LOPEZ / EFE Tamaina handiagoan ikusi\nGaur jakingo da Maria Txibite presidente izango den ala ez. Atzo, EH Bilduk militanteen artean galdetu zuen ea zer jarrera hartu behar duen parlamentu taldeak bihar eta etzi egingo den inbestiduran: behar diren abstentzioak eman gobernuari bide emateko, edo ezezkoa. 21:00etan itxi ziren hautetsontziak eta bozketa telematikoa, baina berme batzordeak ziurtatu behar du emaitza, eta, hala, gaurko deitu dute prentsaurrekora. Halaber, herenegun Ahal Dugu-k jakinarazi zuen militanteen %79k baiezkoa eman diotela gobernu itunari.\nAhal Dugu-k hiru aukera eman dizkie militanteei: inbestiduraren alde bozkatu eta gobernuan sartu, baiezkoa eman baina gobernuan sartu gabe, eta abstentzioaren alde egin. Akordioaren arabera, gobernuak izango dituen hamahiru departamentuetatik bat Ahal Dugu-k kudeatuko luke (Migrazio Politikak eta Justizia), eta, gainerakoan, PSNk zortzi departamendu eta Geroa Baik lau lituzkete.\nHala, militanteen %79,4k (597 boto emaile guztira) gobernuan sartzearen alde egin dute; beste 116 militantek (%15,4) inbestidura babestearen alde baina gobernutik at, eta gainerako %5,2k abstentzioa hobetsi dute. Horiek hala, PSNk, Ezkerrak eta Geroa Baik bezala, Nafarroako Ahal Dugu-k ere baiezkoa emango dio akordioari eta inbestidurari .\nDena den, EH Bilduk baldintzatuko du azken bozketa. Atzo, bozketa telematiko bidez eta hainbat egoitzatan, militanteei galdetu zien zer egin. 21:00etan amaitu zen prozesua, eta hamahiru ordu geroago emango du emaitzaren berri Adolfo Araiz parlamentariak: gaur, 10:00etan. Eztabaida handia egon da koalizioan zer egin. Nafarroako EH Bilduko mahai politikoak abstentzioaren alde egin du, baina herenegun bertan Bakartxo Ruiz parlamentariak aurreratu zuen militanteena dela azken erabakia, eta, hartzen den erabakia hartzen dela, hura defendituko dute irmo taldeko zazpi ordezkariek.\nNafarroako biktimen iritzia\nNafarroako ETAren biktima batzuk Anvite elkartean bildu ziren 2018 hasieran. Talde horrek, ohar bidez, gogor kritikatu du PSNk «etikaren marra gorria zeharkatu izana». Anviteren arabera, EH Bilduren babesarekin gobernatuko du PSNk, eta horren aurrean «ezintasuna, etsipena eta lotsa» sentitzen dute. Elkarte horrek aurreko gobernuari leporatu zion «Bilduren presentzia zuritu izana» eta biktimen alde lan ez egitea. Salaketa horretan PSN alboan izan dutela diote oharrean, eta horregatik ez dute ulertzen zergatik «Arnaldo Otegik eragingo duen politiketan». Bidegabetzat jo dute.\nIaz, Alfonso Sanchez AVTko presidenteak berak salatu zuen elkarte horretako biktimak «alderdi baten zerbitzuan» daudela. «Hildakoak botatzen dizkiote elkarri, alderdi batzuk edo besteak boteretik kentzeko».\nAtzo, Javier Esparza Navarra Sumako hautagaiak elkartasuna adierazi zion Anviteri: «Ulertzen dugu zuen haserrea. Jakin ezazue ez zaudetela bakarrik. Ez zaituztegu bakarrik utziko».


Tutik Clowns | Espacio Kultura Bizia Gunea\nBidai luzeetatik etorriberriak… For even more information check out no deposit free spins. Europako zirkoetan parte hartzetik… Gari, Montxoeta Joselontxo, TutikClowns, prestaketetan ari dira pistan azaldu eta beraien ikuskizun handia Gasteizen eskaintzeko prest!…\nBaina, zer gertatzen da? Emanaldia egiteko behar diren tramankulu, maleta eta kutxak ez dira oraindik iritsi! Zapata handiak… sudurgorriak… saxofoia… tronpeta… tuba…falta dira! Zer egin orain? Ikusleak zain daude eta ikuskizunak hasi behar du!\nGari, Montxo & Joselontxok pailazoek, musikaren, magiaren eta umorearen esketx ezberdinen joan-etorri bihurtuko dute agertokia, show super-dibertigarri batean uztartuz, familian gozatzeko eta txikienak benetako protagonista bihurtzeko. Konpainiaren 25 urteak ospatzeko sortutako ikuskizuna!\nHasiera-hasieratik, Garik, Montxo & Joselontxok, Tutik Clownsek beren ikuskizunetan umorearen aldeko apustua egin dute, familiei zuzendua, pailazoaren tradizioan inspiratuz eta haien hizkuntza antzerki-formatura egokituz; horrela, “Petitxou” hasieratik bukaerara, haurren eta adinekoen arreta bereganatzeko diseinatuta dago, ikusleek ikuskizun osoan zehar gozatzea, irribarre egitea eta hunkitzea lortuz.


- Akats zuzenketa.\n- Onartuen eta baztertuen zerrenda.\nGAITEGI OROKORREKO 15. GAIA EGUNERATZEA\n3/2018 Lege Organikoak 15/1999 Lege Organikoa baliogabetu du, eta Oinarrietan aipatzen diren II. Titulua eta IV. Tituluaren I. Kapituluaren ordez, 3/2018 L.O.-ko II. Titulua (4. artikulutik 10. artikulura, hots irizpideak) eta IV. Titulua (19. artikulutik 27.era, hots tratamendu-jarduerak ) ulertu behar da.\nGIZARTE-ONGIZATE ZERBITZUKO ADMINISTRARI LANPOSTUAREKIKO GAITEGI ESPEZIFIKOKO 10. GAIA EGUNERATZEA\n3/2018 Lege Organikoaren eraginez, Gaitegi Espezifikoko 10. gaian, honakoa esan behar du: abenduaren 5eko, 3/2018 Lege Organikoa, Izaera Pertsonaleko Datuak Babesteari eta Eskubide Digitalak Bermatzeari buruzkoa: Pertsonen Eskubideak (11.etik 18. artikulura).\nAdministrarien 4 plaza betetzeko lehiaketa-oposizioaren onartu eta baztertuen zerrenda onesteko argitaratzen duen 2019ko urtarrilaren 11ko Alkatetzaren Ebazpena.\nLehiaketa-Oposizioko sistema bidez Administrarien 4 plaza betetzeko deialdiari dagokiolarik, Toki-Jaurbidearen Araudiak ematen dizkidan ahalmenen egikaritzan, ERABAKI DUT:\nEbazpen honen I Eranskinean agertzen den onartu eta baztertuen behin-behineko zerrenda onartzea.\nBehin-behineko zerrenda horren aurka interesatuek erreklamazioak aurkez ditzakete edota hutsegiteak osatu, hala balitz 10 eguneko epean, iragarki hau Gipuzkoako Aldizkari Ofizialean argitaratzen den biharamunetik hasita.\nBehin-behineko zerrenda behin-betikotzat joko da erreklamazioak egiten ez badira. Egingo balira, berriz, behin betiko zerrenda onetsiko duen ebazpen berri batek onartu eta baztertuko ditu eta era berean, publiko egingo da Gipuzkoako Aldizkari Ofizialean eta Korporazioaren iragarki taulan argitaratuz.\nOiartzun, 2019ko urtarrilaren 11a.\n1544606137-akats zuzenketa-Admin 2018.doc\neranskina onartuak eta baztertuak.pdf


AGIren garapen egokia eta bere helburuak lortzeko, Elkarteak batzorde desberdinetatik abiatuta lan egiten du:\nAisialdi eta Kirola Batzordea\nMugikortasun eta Irrisgarritasun Batzordea\nAisialdi eta kiroletako batzordea\nAisialdi eta kiroletako batzordea, elkarteko profesionalekin batera, tailerrak martxan jartzeko antolaketa, gainbegiratze eta elkarlanaz arduratzen da. Tailer hauek elkartekideen aisialdia betetzeko antolatzen dira. Lan hau elkartekideei hainbat alternatiba aurkezteko da. Alternatiba hauek berdinen artean egitekoak dira. Jarduerak beharrezkoak dira sentimenduak, sentsazioak partekatzeko, lasai egoteko, kanpokoei frogatu beharrik gabe gauzak berek bezain ondo egin ditzaketela. Beste alde batetik, jardueren bilaketa eta integrazio normalizatua lantzen da beren ingurunean, beren herrian: aisialdian, kulturan, kirolean, etab.\nEzgaitasunen bat duten emakumeek bazterketa bikoitza jasaten dute, emakumeak izateagatik eta ezgaitasun bat izateagatik. Ezgaitasun edo urritasunen bat duten pertsonek aukera handiagoa dute gizarte bazterkeria jasateko, baina kolektibo horren barruan emakumea izaten da baztertuena.\nHori dela-eta batzorde hau osatu da, izan ere, ahaleginak egin behar baitira gure kolektiboko emakumeen egoera hobetzeko, hainbat eremutan dituzten beharrak asetzeko ekintza positiboak garatuz: maila pertsonalean eta familian, gizartean, hezkuntzan, prestakuntzan, enpleguan, osasunean...\nBerdintasun batzordean ezgaitasunen bat duten emakumeen ezaugarriak eta egoerak aztertzen dira, emakume izateak eta ikusmen urritasun bat izateak ekartzen duen arazoan esku hartzeko ekintzak sustatzeaz gain. Xede horri begira kolektiboa laguntzeko tailerrak antolatzen dira, eta baita emakume eta gizonen -ezgaitasunen bat izan ala ez-, aukera berdintasunaren eta diskriminazio horren aurkako borrokaren sustapenaren aldeko kanpainak ere.\nBatzorde honen funtzio nagusia CRI, ONCE, Berritzegune eta Eusko Jaurlaritzako Hezkuntza sailarekin koordinatzea eta lankidetzan aritzea da, elkarteko afektatu guztien hezkuntza eta eskola integrazioari dagozkion alderdi guztietan.\nKudeaketa batzordea elkarteko Zuzendaritza batzordeko kideekin osatuta dago, zehazki esateko lehendakaria, lehendakariordea, diruzaina eta idazkaria. Batzorde hau, elkartearen batzorde iraunkorra da eta kudeaketaz arduratzen da, edota zailtasunei erantzuten, konponbide azkarra behar duten gai puntualen inguruan. Hau da modurik eraginkorrena lana bizkorra eta eraginkorra izan dadin.\nBatzorde hau da lan arloan ikusmen urria duten pertsonen egoera aztertzen duena. Horretarako indarrean dagoen legeria aztertzen dute, dauden egitasmoak ezagutzen dituzte, baita orientazio zerbitzuak ere, eta abar.\nBatzorde hau egiten duen lanak honako hauek dira:\nLegeetara adi egon, ikusmen urritasuna duten pertsonen eskubideak jakiteko, modu honetara bai lan normalizatuan eta bai lan babestuan aritu ahal izateko.\nLan babestuak eskaintzen duena jakin, dauden tailerrak, egiten dituzten lanak, elkarteko kideak lanera sartu ahal izateko, eta abar.\nFormakuntza moduluetan eta babestutako tailerretan eskatzen duten gaitasuna jakin.\nErakunde ugaritako teknikoekin harremana.\nIntegrazio sozialaren programarekin lankidetzan aritu, bertatik egiten baita lan honen zatirik handiena.\nAfektatuak tailer eta lanetara sarbidea izan dezaten behar diren laguntzak eskaini eta kudeatu, hala behar izanez gero garraiorako laguntza eskainita.\nMugikortasun eta irisgarritasun batzordea\nBatzorde honen egitekoa da mugikortasun eta irisgarritasunari dagokionean, zein den benetako egoera ikusmen urritasuna duten pertsonentzat. Irisgarritasun hobea lortu nahi da, afektatuak leku batetik bestera modu autonomoan joan daitezen eta beste norbaiten laguntzarik gabe egin ahal izateko baldintzarik onenak eman daitezen. Honek eragina du bai afektatuengan eta baita familiengan ere, ikusmen urritasuna duen pertsonarentzat ezgaitasun handia dakarrelako.\nPertsona hauek autonomoak izan zitezkeen eta ez dira, modu autonomoan jarduteko erakutsi zaiena eta egin duten entrenamenduak ez duelako balio beste faktore batzuk ere betetzen ez badira (zebrabideetan ez aparkatzea, soinu-semaforoak edukitzea e.a.). Indarrean dagoen legeria bete beharko litzateke eta herritarrak kontzientziatu eta sentsibilizatu pertsona hauen autonomia lortzeko unean daukaten paper garrantzitsuaz jabe daitezen.\nBatzorde honen egitekoa da:\nLegeak aztertu eta betearazi\nGizartea sentsibilizatu eta kontzientziatu, udal mailan egiten diren jardunaldi eta kanpaina guztietan modu aktiboan parte hartuta..\nIrisgarritasunari dagokionean udal bakoitzaren egoera zein den jakin.\nElkartera iristen diren kexa guztiak jaso eta erreklamazioa aurkeztu dagokionari, konponbide posibleak aztertu eta bete daitezela exijitu.


Ikastetxeetako giroa euskalduntzeko 2018-2019 ikasturterako NOLEGA laguntza deialdia. - Eusko Jaurlaritza - Euskadi.eus\n2018-2019 ikasturtean eskolaren eremuan euskararen erabilera bultzatzeko asmoz diru-laguntza deialdia eta oinarri-arauak argitara ematea da.\nDeialdiaren araudia AGINDUA, 2018ko uztailaren 26koa, Hezkuntzako sailburuarena; zeinaren bidez iragartzen baitira itunpeko ikastetxe pribatuetako giroa euskalduntzeko 2018-2019 ikasturterako laguntzak.\n2019ko ekainaren 15a baino lehen (hau barne).


Hegaztiak prestatzeko modu komunak | Consumer\nSukaldean erabiltzen diren hegazti guztiak ez dira berdinak, eta horietako bakoitza prestatzeko modua ere ez da berdina.\nHegaztiak bi talde handitan banatzen dira: eskortakoak (oiloa, oilaskoa, ahatea, usoa, pularda, indioilarra eta indioilarra) eta basatiak (faisaia, galeperrak, ahateak, antzarak eta okak). Espezie batzuk eskortan nahiz basatiki hazten dira, eta basati asko dagoeneko baserrietan hazten dira. Prestatzeko moduak askotarikoak dira, bakoitzaren beharren arabera. Ez da gauza bera oilasko-haragi merkea prestatzea eta indioilar-errezeta fin eta landua prestatzea.\nHegazti-haragia oso garrantzitsua da sukaldeetan. Gehien kontsumitzen den hegaztietako bat oilaskoarena da, baina indioilar-haragia ere asko kontsumitzen da. Haragi horiek asko prestatzen dituzte: erreak, irakinak, beteak edo salteatuak. Hautatzen den aukera zenbait faktoreren araberakoa izango da, hala nola prestatu beharreko piezaren tamaina.\nHedapenagatik. Laugarren mailako hegaztietan erabiltzen da, ingurune osoetan edo osoetan, eta salda bat erabiltzeko erabiltzen dira. Edozein lanetarako aprobetxa daitezke.\nEskalfatzea. Bridatutako hegazti osoak (burua eta hankak dituztenak) sartzen dira. Hegazti hautatuak erabiltzen dira, hala nola pularda eta kapoia. Osagai hauek ditu: irakiten ez den salda bero batean murgiltzea eta egostea 100 °C inguruko tenperaturan mantentzea.\nSaltsan egosita. Beloutez egindako saltsa da, eta saltsaren barruan zatitutako hegaztia egosten da (zurixkak, pepitoriak edo hegazti-fricasea).\nLabean. Hegazti oso bridatuentzat, koipeztatuentzat eta labearen eraginpean denbora batez egoten direnentzat erabiltzen da, hegaztiaren gogortasunaren arabera. Labean bi erreta mota daude: hegazti samurrentzat (labean oso gogor sartzen da aurrez berotutako plaka baten gainean, eta hegaztia salteatuta. Labean 20 bat minutuz eduki. Eragiketa horri iraultzea edo buelta ematea esaten zaio); hain samurrak ez diren hegaztientzat (pularda, kapoia eta tamaina handiko hegaztiak, labean ordu erdiz mantentzen direnak, eta pieza bere koipearekin ihinztatuz. Labeko plaka ez da berotzen eta piezak albardatua behar du).\nErretegia. Besteak beste, ezpatan edo adarrean hegaztia zakuratzea eta bero-iturriaren biratze motel baina jarraitua, ikatza, gasa edo elektrizitatea izan daitekeena. Hegazti osoak eta samurrak erabiltzen dira. Nazioarteko sukaldaritzan, landare-ikatzarekin egindako teknika horri brioche deritzo.\nParrillan. Hegazti oso irekientzat edo zati, bularki edo izterrentzat erabil daiteke. Pieza koipeztatzea eta parrillan erretzea barne, piezaren lodiera kontuan hartuta. Platerik ezagunena parrilla amerikarrean egindako oilaskoa da, parrillan erretako tomate oilaskoa, lasto-patatekin, labean egindako tomatetxoekin eta hirugiharrarekin.\nZatitutako hegazti samurrentzat erabiltzen da. Hegaztia 10-20 minutura salteatzen da, tamainaren arabera. Hainbat bukaera izan ditzake: lionesarekin salteatuta (tipula juliana erara eta aparte gorrituta) eta oilaskoa baratxuriarekin (oilasko salteatua eta ia eginda dagoenean, baratxuri xehatua, pipermina, ogi birrindua, ardo zuria eta perrexilarekin egindako akabera).\nLokatz- edo loza-kokeroa erabiltzean oinarritzen den forma da, eta masaren batekin prezintatzen da barne-presioa bultzatzeko; horrela, tenperatura altua, konstantea eta hezetasun-galera txikia lortzen da. Ore hauek erabiltzen dira: hostopil-ebakinak edo ore hautsia, eta inoiz ez masa hartzituak.\nHegazti samurrentzat, erabat edo hein batean, labean erretzen dira. Kokotsean jartzen dira, goarnizioarekin eta masan bilduta. Metodo honekin ez da beharrezkoa kokeroa zigilatzea.\nHegazti gogorrentzat, sutan gorritzen dira, kokeroan jartzen dira hornigai gordinarekin eta saltsarekin, estali eta zigilatu egiten da, labean sartzen da denbora egokian. Plater hau kokotsean bertan zerbitzatzen da.\nBetegarriak tamaina handiko hegazti ertainetarako erabiltzen dira. Osoki hezurgabetu eta norberaren haragiaz edo beste haragi batzuez (zerria edo txahalkia) bete behar da. Beste elementu batzuk ere onartzen dituzte, hala nola urdaiazpiko egosia edo trufak. Betegarri hori guztia arrautzekin lotu behar da, eta, batzuetan, esnegainarekin. Ardo usaintsuarekin ere usaindu daiteke, hala nola jerezarekin edo oportoarekin. Ondoren, egosi, prestatu eta prentsatu egiten da.\nBalotinak. Hegazti samurrentzat erabiltzen da, osorik hezurtu, izterrak kenduta, bete, josi, brida egin eta labean erretzen da, prentsatu egiten da. Hotza zein beroa erabil daiteke.\nGelatinak. Gehiago erabiltzen da hegazti gogorragoetarako. Hezurtu, ireki, bete, josi, zapi batean bildu eta brida egin. Hegazti-hondo batean irakiten da ordu bat eta bi bitartean (eskalfazioa), eta prentsatzean amaitzen da. Kasu honetan hotza kontsumitzen da, gelatinarekin distiratzen da eta ogi-zarakarrekin apaintzen da.\nharagi hegaztiak pavo-eu pollo-eu sukaldea